OpenLLM-France/wikimedia huggingface dataset:
# Nacono

Els nacono era una tribu d'amerindis dels Estats Units de Texas oriental. Avui formen part de la de la tribu reconeguda federalment Nació Caddo d'Oklahoma.

## Història

Els Nacono formaven la branca oriental de la federació hasinai dins la Confederació Caddo. El seu territori tradicional era situat entre els rius Neches i Angelina, vora els actuals comtats de Cherokee i Houston. El seu territori inclou barreja de boscos i sabana.
L'explorador espanyol de principis del segle xviii Domingo Ramón va gravar les seves observacions dels nocono en el seu diari de 1716. Va observar que la tribu vivia a prop de la missió de San Francisco de los Neches. Un altre explorador espanyol, Juan Antonio de la Peña va escriure en 1721 que la vila nacono, que anomenava El Macono, era situada cinc llegües més baix de l'encreuament del Neches. Juntament amb 11 a 30 comunitats històriques, incloses els nadaco, els hainai, i els nacogdoche, els Nacono formaven la confederació Hasinai, que formava part de la gran Confederació Caddo. Aquestes confederacions s'havien format a causa de les commocions, la despoblació i les migracions causades per les malalties europees i l'augment dels conflictes a la regió al segle xvii.

## Noms

La tribu també és coneguda com a naconish, macono, naconome, i nocono. Els Lacane, Nacachau, Nacao (Nacau), Naconicho (Nacaniche), i Nakanawan podrien haver estat subdivisions de la tribu nacono.

## Notes

* ↑ Sturtevant 617
* 1 2 Sturtevant 616
* 1 2 Early 123
* 1 2 Campbell, Thomas N. Nacono Indians. Handbook of Texas Online. (retrieved 6 Sept 2009)
* ↑ Bolton 47-8
* ↑ Early 125
* ↑ Sturtevant 629

## Referències

* Bolton, Herbet E. The Hasinais: Southern Caddoans As Seen by the Earliest Europeans. Norman: University of Oklahoma Press, 2002. ISBN 978-0-8061-3441-3.
* Early, Ann M. "The Caddoes of the Trans-Mississippi South." McEwan, Bonnie G., ed. Indians of the Great Southeast: Historical Archaeology and Ethnohistory. Gainesville: University Press of Florida, 2000. ISBN 0=8130-1778-5
* Sturtevant, William C., general editor and Raymond D. Fogelson, volume editor. Handbook of North American Indians: Southeast. Volume 14. Washington DC: Smithsonian Institution, 2004. ISBN 0-16-072300-0.

## Enllaços externs

* Nacono Indians, del Handbook of Texas Online
# Nacoleiopsis

Nacoleiopsis és un gènere d'arnes de la família Crambidae. Conté només una espècie, Nacoleiopsis auriceps, que es troba a Sakhalín.

## Referències

* ↑ «GlobIZ search». [Consulta: 25 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Nacoleiopsis auriceps". The Global Lepidoptera Names Index. Natural History Museum
# Nalganga

Nalganga és un riu de Maharashtra al districte de Buldana. Neix prop de la ciutat de Buldana, i corre en direcció a Malkapur i fins al riu Wagar, el qual després s'uneix al Purna. És un riu sense aigua a l'estació seca, encara que subsisteixen algunes llacunes que formen una cadena.

## Vegeu també

* Viswaganga.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nick van der Lijke

Nick van der Lijke (Middelburg, 23 de setembre de 1991) és un ciclista neerlandès, professional des del 2010 i fins al 2023.

## Palmarès

* 2012
** 1r al Tour de Gironda i vencedor d'una etapa
* 2013
** 1r al Beverbeek Classic
** 1r al Kreiz Breizh Elites i vencedor d'una etapa
* 2021
** 1r a la Kreiz Breizh Elites

### Resultats al Giro d'Itàlia

* 2015. 86è de la classificació general

## Referències

* ↑ «Nick van der Lijke (32) stopt definitief met koersen» (en neerlandès). wielerflits, 02-10-2023. [Consulta: 20 octubre 2023].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Myersina

Myersina és un gènere de peixos de la família dels gòbids i de l'ordre dels perciformes.

## Taxonomia

* Myersina adonis (Shibukawa & Satapoomin, 2006)
* Myersina crocatus (Wongratana, 1975)
* Myersina filifer (Valenciennes, 1837)
* Myersina lachneri (Hoese & Lubbock, 1982)
* Myersina larsonae (Allen, 1999)
* Myersina macrostoma (Herre, 1934)
* Myersina nigrivirgata (Akihito & Meguro, 1983)
* Myersina papuanus (Peters, 1877)
* Myersina pretoriusi (Smith, 1958)
* Myersina yangii (Chen, 1960)

## Referències

* ↑ The Taxonomicon (anglès)
* ↑ Shibukawa, K. & U. Satapoomin. 2006. Myersina adonis, a new species of shrimp-associated goby (Pisces: Perciformes: Gobiidae) from the Andaman Sea. Bull. Natl. Sci. Mus. Ser. A (Zool.) v. 31: 29-37.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Myersina adonis

Myersina adonis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3,1 cm de longitud total.

## Distribució geogràfica

Es troba a la costa tailandesa del Mar d'Andaman.

## Referències

* ↑ Herre A. W. C. T. 1934. Notes on fishes in the Zoological Museum of Stanford University. 1. The fishes of the Herre Philippine expedition of 1931. The fishes of the Herre 1931 Philippine expedition with descriptions of 17 new species. Newspaper Enterprise Litd., Hong Kong. Herre Philipp. Exped. . 1-106.
* ↑ BioLib (anglès)
* 1 2 FishBase (anglès)
* ↑ Shibukawa, K. i U. Satapoomin 2006. Myersina adonis, a new species of shrimp-associated goby (Pisces: Perciformes: Gobiidae) from the Andaman Sea. Bull. Natl. Sci. Mus. Ser. A 32(1):29-37.

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nesoromys ceramicus

Nesoromys ceramicus és una espècie de mamífer rosegador de la família dels múrids. És endèmica de l'illa de Seram (Indonèsia), on viu a altituds d'entre 1.500 i 1.800 msnm. El seu hàbitat natural són els boscos primaris tropicals humits sense pertorbació. Està amenaçada per la destrucció del seu medi i la competència amb rates negres que hi han estat introduïdes. El seu nom específic, ceramicus, significa 'de Seram' en llatí.

## Referències

* ↑ Dickman, C.; Wright, D. Nesoromys ceramicus. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Nesoromys» d'Animalia (en anglès).
# Museu d'art contemporani de Montreal

El Museu d'art contemporani de Montreal (MACM) és un museu d'art contemporani de Montreal, al Quebec. Es troba a ubicat a la Place des festivals, dins del barri dels espectacles i forma part del complex de la Place des Arts.
Va ser fundat el 1964, sent el primer museu del Canadà dedicat a l'art contemporani. Inicialment allotjat a la Place Ville-Marie, el museu es va traslladar a les instal·lacions del Château Dufresne el 1965, seguit d'una galeria d'exposicions de l'Expo 67 el 1968. El 1992, el museu es va traslladar de nou a les seves instal·lacions actuals a la Place des Arts de Mont-real.

## Història

El 1964 el govern del Quebec va fundar el museu. Al llarg de la seva història ha passat per tres ubicacions. El 1983 va esdevenir una corporació independent, gestionada pel seu propi consell d'administració.
El 1983 es va celebrar un concurs internacional d'arquitectura per escollir el disseny del nou edifici per acollir el Musée d'art contemporain de Mont-real. Més d'un centenar d'empreses es van presentar al concurs. Jodoin Lamarre Pratte & Associés va ser el despatx d'arquitectura que va guanyar el concurs el 1984, per adaptar els espais de la seva ubicació actual.
Després del trasllat al centre de Mont-real, l'artista quebequesa Geneviève Cadieux va dissenyar una obra fotogràfica, "La Voie lactée ". L'obra és una fotografia de primer pla d'un parell de llavis, instal·lats al terrat de l'edifici.
El juny de 2017, en resposta a les crítiques que el museu estava tancat en si mateix i que no encaixava bé al barri d'espectacles (Quartier des spectacles) el MACM va anunciar un concurs per redissenyar i ampliar el recinte de la Place des Arts . L'abril de 2018 es va seleccionar la proposta Saucier+Perrotte Architectes / GLCRM & Associés Architectes. El 2021, el museu es va traslladar a una ubicació temporal a la Place Ville-Marie durant la durada del projecte de reurbanització.

## Directors

* Guy Robert 1964-1966
* Gilles Hénault 1966-1971
* Henri Barras 1971-1972
* Fernande Saint-Martin 1972-1977
* Louise Letocha 1977-1982
* André Ménard 1982-1985
* Marcel Brisebois 1985-2004
* Marc Mayer 2004-2009
* Monique Gauthier (interí) 2009
* Paulette Gagnon 2009-2013
* John Zeppetelli 2013-

## Referències

* ↑ «Concours». odoin, Lamarre, Pratte & Associés. Arxivat de l'original el 22 de febrer 2014. [Consulta: 11 febrer 2014].
* ↑ «Transformation du MAC : Dévoilement des plans du nouveau Musée».
* ↑ «The Musée d’art contemporain de Montréal to Relocate to Place Ville Marie During its Transformation». [Consulta: 25 setembre 2022].
# Museu de Paleontologia de la Universitat de Califòrnia

El Museu de Paleontologia de la Universitat de Califòrnia (University of California Museum of Paleontology) és un museu de paleontologia situat al campus de la Universitat de Califòrnia a Berkeley.
El museu es troba al Valley Life Sciences Building (VLSB), dissenyat per George W. Kelham i acabat el 1930. Les seves col·leccions es reserven per a la recerca i, per tant, no estan obertes al públic. Al VLSB s'exhibeix un grapat de fòssils de la col·lecció. Encara que es troba al campus de Berkeley, és el principal punt d'emmagatzematge de fòssils d'arreu de l'estat. Els fòssils originals, que foren el germen de la col·lecció actual, foren recollits pel Servei Geològic de Califòrnia entre el 1860 i el 1867.

## Lloc web

A principis de la dècada del 1990, el UCMP fou un dels primers museus a tenir el seu propi lloc web, gràcies a la seva adscripció a una universitat orientada a la tecnologia que disposava d'una bona connexió a Internet. El web ha estat aplaudit pel seu ús de gràfics visualment atractius, fou nominat cinc vegades per als Webby Awards i rebé una medalla de la Smithsonian Institution. Així mateix, apareix breument a la pel·lícula Deep Impact, tot i que amb un nom incorrecte.

## Persones destacades

Annie Montague Alexander fou la primera mecenes del museu i en dirigí algunes expedicions primerenques.

### Treballadors

Molts paleontòlegs destacats han treballat al UCMP. Les dates que apareixen després de cada nom indiquen el període durant el qual la persona en qüestió formà part del professorat de la universitat o treballà al museu.
* John C. Merriam (1869–1945)
* Charles Lewis Camp (1921-1975)
* William Diller Matthew (1927–1930)
* Ruben Arthur Stirton (1930–1966)
* Samuel Paul Welles (1940–1997)

### Directors

* Bruce L. Clark (1880–1945)
* William Diller Matthew (1871–1930)
* Charles Lewis Camp (1893–1975)
* Ruben Arthur Stirton (1901–1966)
* Donald E. Savage (1917–1999)
* Joseph T. Gregory (1914–2007)
* William B. N. Berry
* William A. Clemens Jr.
* Jere H. Lipps
* David R. Lindberg
* Roy L. Caldwell
* Charles R. Marshall

## Referències

* ↑ The Centennial Record of the University of California
* ↑ Helfland, Harvey. 2001. The Campus Guides: University of California Berkeley, pàg. 147
* ↑ «Visiting UCMP» (en anglès). Universitat de Califòrnia.
* ↑ Duff, Jon M.; James L. Mohler Laura Lemay's Web Workshop: Graphics & Web Page Design (en anglès), 1996, p. 73–74. ISBN 1-57521-125-4.
* ↑ «Annie Montague Alexander: Benefactress of UCMP» (en anglès). Museu de Paleontologia de la Universitat de Califòrnia, Universitat de Califòrnia a Berkeley.

## Vegeu també

* Paleontologia a Califòrnia
* Museu de Zoologia dels Vertebrats

## Enllaços externs

* Web del UCMP
* The Paleontology Portal Arxivat 2009-09-30 a Wayback Machine.
* Understanding Evolution
# Lousame

Lousame és un municipi de la província de la Corunya a Galícia. Pertany a la Comarca de Noia. El període de màxima població es va arribar en els anys cinquanta (6.555 habitants) a causa del gran apogeu en les explotacions mineres de San Finx (on s'extreia principalment volframi), però en l'actualitat la població disminueix progressivament.
Evolució demogràfica :
| 1900 | 1930 | 1950 | 1981 | 2004 |
| 5.543 | 5.857 | 6.555 | 5.014 | 3.912 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Camboño (San Xoán)
* Fruíme (San Martiño)
* Lesende (San Martiño)
* Lousame (San Xoán)
* Tállara (San Pedro)
* Toxos Outos (San Xusto)
* Vilacova (Santa Eulalia).
# Salt cromosòmic

El salt cromosòmic en biotecnologia és un mètode de clonatge, quan aquest és difícil de realitzar amb altres mètodes com el de chromosome walking. El salt cromosòmic es pot fer servir per aïllar clons a la distància que es desitgi (dins del rang de 100 - 300 kb) del cromosoma inicial. És un sistema útil per buscar un gen en particular. En el salts cromosòmics, l'ADN que interessa s'identifica, es talla en fragments amb un enzim de restricció i es circularitza (l'inici i el final de cada fragment s'uneixen per a fer un bucle circular).

## Referències

* ↑ «Salt cromosòmic». Cercaterm. TERMCAT, Centre de Terminologia.

## Enllaços externs

* en.mini.hu Arxivat 2007-06-07 a Wayback Machine.
# En directe des de Bagdad

En directe des de Bagdad (títol original: Live from Baghdad) és un telefilm americà difós l'any 2002. Ha estat doblat al català.

## Argument

Durant la primera guerra del Golf, un productor de la CNN, Robert Wiener, la seva coproductora Ingrid Formanek i el seu equip de periodistes intenten fer passar les informacions malgrat la censura. El 2 d'agost de 1990, les tropes iraquianes envaeixen Kuwait. A Atlanta (Estats Units), Robert Wiener (Keaton), productor de la CNN, convenç al seu cap perquè l'enviï a cobrir el conflicte. Es desplaça a Bagdad amb el seu equip, del que forma part la seva col·lega Ingrid Formanek (Bonham Carter). Els homes de Wiener hauran d'afrontar mil obstacles (logístics, tècnics i polítics) per informar i retransmetre en directe els bombardejos de Bagdad.

## Repartiment

* Michael Keaton: Robert Wiener
* Helena Bonham Carter: Ingrid Formanek
* Lili Taylor: Judy Parker
* David Suchet: Naji Al-Hadithi
* Joshua Leonard: Mark Biello
* Robert Wisdom: Bernard Shaw
* James Waterston: Eric
* Jerry Haleva: Saddam Hussein

## Premis i nominacions
### Premis

* Emmy: 3 premis.
* Sindicat de Productors (PGA): Millor telefilm
* 2002: Sindicat de Directors (DGA): Millor director (Minisèrie/Telefilm)

### Nominacions

* Globus d'Or al millor actor dramàtic per a Michael Keaton.
* Globus d'Or a la millor actriu dramàtica per a Helena Bonham Carter.
* Premis Critics' Choice: Millor pel·lícula per TV.

## Al voltant de la pel·lícula

A causa de la seva semblança amb l'original, Jerry Haleva interpreta aquí per tercera vegada Saddam Hussein després de Hot Shots! 2 l'any 1993 i El gran Lebowski l'any 1998.

## Referències

* ↑ «En directe des de Bagdad». Esadir.
* ↑ Carter, Bill «'Baghdad' Looks Back And Ahead» (en anglès). The New York Times.
# Asterophysus batrachus

Asterophysus batrachus és una espècie de peix de la família dels auqueniptèrids i de l'ordre dels siluriformes.

## Morfologia

* Els mascles poden assolir 25 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Orinoco i Negro.

## Referències

* 1 2 3 FishBase (anglès)
* ↑ Ferraris, C.J. Jr., 2003. Auchenipteridae (Driftwood catfishes). p. 470-482. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Dermatitis de contacte

La dermatitis de contacte és una reacció inflamatòria de la pell que es manifesta amb un èczema (pell vermella + pruïja). Deguda a l'exposició als al·lèrgens (dermatitis de contacte al·lèrgica) o irritants (dermatitis de contacte irritant). La dermatitis fototòxica passa quan l'al·lergen o l'irritant s'activen per la llum solar.

## Referències

* ↑ «DermNet NZ: Contact Dermatitis». [Consulta: 14 agost 2006].
# Salona (cràter)

Salona és un cràter sobre la superfície de (21) Lutècia, situat amb el sistema de coordenades planetocèntriques a 35 ° de latitud nord i 41 ° de longitud est. Fa un diàmetre de 7.1 km. El nom va ser fet oficial per la UAI el cinc d'abril de 2011 i fa referència a Salona, antiga ciutat romana de l'època de Lutècia, actualment Solin (Croàcia).

## Referències

* ↑ "Salona (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Talbert, Richard J.A.. Princeton University Press. Barrington Atlas of the Greek and Roman World, 2000.
# Salone Perosi

El Salone Perosi va ser una sala de concerts que estava situada a la Via S. Barnaba, 46, de Milà, en el que havia sigut una església dedicada des del segle xv a Santa Maria della Pace. Va rebre aquest nom en honor del compositor Lorenzo Perosi, que va interpretar i va estrenar aquí la seva música sacra.
L'església, d'estil gòtic, va ser desconsagrada el 1805 i dedicada a partir de llavors als més variats usos: magatzem militar, hospital i picador de cavalls. El 1900 va ser adquirida pels nobles Bagatti-Valsecchi, que van restaurar l'edifici i li van oferir al compositor Perosi, que estava buscant per a la interpretació dels seus oratoris un indret più ecclesiastico di un teatro e più teatrale di una chiesa (més eclesiàstic que un teatre i més teatral que una església). Entre 1900 i 1907 es van fer molts concerts al Salone, inclòs l'estrena mundial de l'oratori Mosè, dirigit per Arturo Toscanini.
El Salone es va tancar per problemes fiscals. El 1906 va passar a ser propietat de la Societat de Maria Riparatrice, que va tornar a l'església el seu caràcter sacre i antiga seu de l'advocació a Santa Maria della Pace. El 1967, va ser adquirida per l'Orde del Sant Sepulcre de Jerusalem per al seu culte particular (excepte el matí del primer dijous de cada mes, quan s'obre al públic).

## Referències

* 1 2 Leonardo Ciampa, Don Lorenzo Perosi (AuthorHouse, 2006) ISBN 978-1-4259-3440-8
# Ràzgrad

Ràzgrad (en búlgar: Разград; en turc: Herzarghrad) és una ciutat de Bulgària capital de la província de Razgrad, a la riba del Beli Lom (Бели лом), amb una minoria turca notable (27% el 1998) i bastants gitanos (4%). El complex arquitectònic de Varoixa (segle xix), el museu etnogràfic, i d'altres, i la torre del rellotge en el centre de 1864 juntament amb diverses esglésies i mesquites com Sant Nicolau, Ibrahim Paixa i Mehmed Paixa, formen els seus principals llocs d'interès.

## Història

Fou l'antiga Abricium, Abritum, Abritus o Abrittus, que fou un centre d'estacionament de reforços romans i escenari l'estiu del 251 de la batalla d'aquest nom en què els gots foren derrotats pels romans. Fou la primera vegada que un emperador (Deci) va morir en batalla contra els bàrbars, en la qual també va morir el seu fill i cèsar Herenni Etrusc. Les restes romanes, buscades molt de temps, van ser trobades finalment el 1981, incloent capitells, columnes, etc.. i a més unes vuit cents monedes d'or d'èpoques diferents
Al segle vi fou destruïda pels àvars i eslaus i al segle vii es va edificar una ciutat eslavobúlgara al seu lloc de nom Hrazgrad, i es creu que fou conquerida pels otomans el 1388 durant la campanya d'Alí Paixà. Va portar els noms de Yenyidje, Herzarghrad-i Djedid (derivat del seu nom eslau) i Kaiadijk dins del kada de Çernovi o Çerven. Al segle xvi va formar part del wakf del gran visir Damat Ibrahim Paixà i al final del segle ja és esmentada com una kasaba (capçalera) d'un kada del sandjak de Nicòpolis. Va esdevenir un centre de comerç amb la República de Ragusa i tenia un barri comercial amb 300 botigues.

## Ciutats agermanades

* Oriol, Rússia (des de 1968)
* Wittenberge, Alemanya (des de 2001)
* Armagh, Regne Unit (des de 1995)
* Châlons-en-Champagne, França (des de 1975)
* Avcılar, Istanbul, Turquia (des de 2000)
* Yangzhou, Xina (des de 2000)
* Brunswick, Ohio, EUA (des de 1998)
* Assen, Països Baixos (des de 2006)
El pic Razgrad a l'illa Greenwich a les illes Shetland del Sud, Antàrtida porta el nom per aquesta ciutat
# San Agustín del Guadalix

San Agustín del Guadalix és un municipi de la Comunitat de Madrid, proper a la Sierra de Guadarrama. Limita al nord amb Pedrezuela, a l'est amb El Molar i Algete, i al sud i oest amb Colmenar Viejo.